landen zoe wel op die verste als op die naiste tot den
meesten pffijte en de voirs gerardus sal den mergel en
dat steken betalen Item de voirs gerardus sal den voirs
wynne jairlijcx coopen om sesse peets stroe om dair af
mest te maken en de wynne voirs sal oick dair tsegen
coppen om drie peets stroe Ende sal de wynne dat
stroe schuldich zijn met sijne pden en waghen te halen
dairt gecocht sal wordden Item sal de voirs wynne alle
tstroe vanden voirs goeden comen met sine beesten slijte
ende dair aff mest maken en dat opte voirs lande vuen
sonder enich stroe oft mest uuten voirs hove te vuen
oft te doen vuen ende dair af clairnisse doen ten lesten
tijde zoe verre dat den gerard bliven believe sal It
sal de wynne te sijne afscheyd afvuen moeghen metthem
twee voeren crucken oft grauwererten Item sal de voirs
gerard den voirs wynne jairlijcx doen mayen tweelf
daghen heyden en dair af de wynne den mayers den
montcost gheven oft elcken voe den maeltijt eene stuv
Ende de heyde sal de voirs wynne hale en met sine
beesten te meste bringen en op de voirs lande vuen en
vander voirs heyden te mayen sal de voirs gerardus
de dachuen betalen Item en sal de voirs wynne gheen
der voirs landen moeghen hoervruechten noch de selve
goede yeman moeghen uutgeven dan bij consente des
voirs gerard en en sal oick de voirs wynne sijn
selfs goeden noch gheen ande goeden desen tmijn duende
moegen wynne noch werven Item is vorweerde dat de
voirs wynne jairlijcx leven zal drie hondert walms om
opde huysinghe vanden voirs goeden verdect te wordden
Ende alsmen die verdect d af sal de voirs gerard
de dachuen betalen ende de wynne sal de werckliede
den montcost geven meester en cnaips die totten wercke
dienen dair zij mede te vreden zullen zijn oft elken
eene stuvgeven Item de wynne sal de huysen vand ouden
wercke vand voirs goeden vander understen rijkelen
nederweert houden op sijne s goeden state Ende alsmen
dair dect plect tymert oft meest oft boden veegt oft ruymt